CELEX: 62014TN0060
Language: da
Date: 2014-01-27 00:00:00
Title: Sag T-60/14: Sag anlagt den 27. januar 2014 — BMV Mineralöl Versorgungsgesellschaft mod KHIM — Delek Europe (GO)

29.3.2014   
            
            
               DA
            
            
               Den Europæiske Unions Tidende
            
            
               C 93/27
            
         Sag anlagt den 27. januar 2014 — BMV Mineralöl Versorgungsgesellschaft mod KHIM — Delek Europe (GO)
   (Sag T-60/14)
   2014/C 93/48
   Stævningen er affattet på tysk
   
      Parter
   
   
      Sagsøger: BMV Mineralöl Versorgungsgesellschaft mbH (Berlin, Tyskland) (ved advokaterne M. von Fuchs og I. Czernik)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Delek Europe BV (Breda, Nederlandene)
   
      Sagsøgerens påstande
   
   
               —
            
            
               Afgørelse truffet den 22. november 2013 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 382/2013-4) annulleres.
            
         
               —
            
            
               Den anden part i sagen for appelkammeret tilpligtes at betale sagens omkostninger, herunder omkostningerne i forbindelse med klagesagens behandling.
            
         
               —
            
            
               Subsidiært, såfremt den anden part i sagen for appelkammeret ikke intervenerer i sagen, tilpligtes Harmoniseringskontoret at betale sagens omkostninger, herunder omkostningerne i forbindelse med klagesagens behandling.
            
         
      Søgsmålsgrunde og væsentligste argumenter
   
   
      Ansøger om EF-varemærket: Delek Europe BV
   
      Det omhandlede EF-varemærke: Figurmærke, der indeholder ordbestanddelen »GO«, for varer og tjenesteydelser i klasse 9, 35 og 36 (EF-varemærkeansøgning nr. 9 995 201)
   
      Indehaver af det i indsigelsessagen påberåbte varemærke eller tegn: BMV Mineralöl Versorgungsgesellschaft mbH
   
      Det i indsigelsessagen påberåbte varemærke eller tegn: Figurmærke, der indeholder ordbestanddelen »GO«, for varer og tjenesteydelser i klasse 4, 19, 35, 39 og 42
   
      Indsigelsesafdelingens afgørelse: Delvist afslag på indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009